钦定古今图书集成/明伦汇编/氏族典/第511卷 > 《廖用贤尚友录》 > 乐逊
## 钦定古今图书集成/明伦汇编/氏族典/第511卷 > 《廖用贤尚友录》 > 乐逊

按《周书乐逊传》：“逊字遵贤，河东猗氏人也。弱冠为郡
主簿。永安中，释褐安西府长流参军。魏废帝二年，太
祖召逊教授诸子。孝闵帝践阼，以逊有理务材，除秋
官府上士。其年治太学博士，转治小师氏下大夫。逊
以经术教授，甚有训导之方。武成元年六月，以霖雨
经时，诏百官上封事，逊陈时宜一十四条。大象初，进”
爵崇业郡公，出为汾阴郡守。逊以老病固辞，诏许之。
隋开皇元年，卒于家，年八十二。